**АЛАШТЫҢ АЙБЫНДЫ ҰЛЫ СҰЛТАНБЕК ҚОЖАНОВ**

Таттибаева Рахима Таттибаевна

Тарих пәнінің мұғалімі педагог – модератор

«Шоғы Мұңал атындағы N5 жалпы білім беру орта мектебі» КММ

Маңғыстау облысы, Қазақстан Республикасы

e-mail:tattibayeva90@mail.ru

**Жетістіктер:**

1. Маңғыстау облыстықблыстық «Тоқсандық жиынтық бағалауға арналған тапсырмалар әзірлеу» байқауының тарих пәні бойынша 3 орын жеңімпазы.
2. Мұнайлы аудандық Жалпы білім беретін пәндер бойынша республикалық ғылыми жобалар конкурсының аудандық кезеңінде Құқық негіздері секциясы бойынша 3 орын оқушысы Дағысова Нұрай жетекшісі Таттибаева Рахима Таттибаевна.
3. Мұнайлы аудандық жалпы білім беретін пәндер бойынша 8-11 сынып оқушыларының республикалық пәндік олимпиадасының аудандық кезеңінде 3 орын оқушысы Қожабай Қонысбай жетекшісі Таттибаева Рахима Таттибаевна.
4. Маңғыстау облыстық оқу-әдістемелік және қосымша білім беру орталығы. «Табысты білім беру ұйымының заманауи моделі» тақырыбында облыстық семинарда тәжірибесімен бөлісті.
5. 2019-2020 оқу жылының қорытындысы бойынша білім беру саласының өркендеу жолында жас ұрпақты тәрбиелеу, жеткен жетістіктері үшін.

**Алаш** **қозғалысы тарихынан және Алашорда көсемдері өмірінен тың деректер.**

 Тәуелсіздік қандай рухты жаныңа қандай жайлы ұғым десеңзші, осы бір тәуелсізідік, егеменбік пен бостандықтың тек өзі емес тек соның сәулесі үшін күрескен, жанын пида еткен қазақтың бір туар қоғам қайраткері Сұлтанбек Қожановтың өмірі мен еңбек жолына тоқталамыз. Қазақстан жазушылар және журналистер одағының мүшесі, менің тарихқа қосымша әдебиет жолына қызығушылығымды оятқан ұстазым Н.Қадырбаевтың еңбектерінің ішіндегі С.Қожанов туралы жазылған «Шығыстың Сұлтанбегі», және «Дауыл соққан ауыл повестерін 1994 жылы және 1999 жылдары жазған. С.Қожановтың өмірі жас ұрпаққа үлгі өнеге ретінде жазылған еңбектен менің азда болса түйгенім мен бөліскелі тұрмын. Алдымен Сұлтанбектің өмірінен аздап сыр шерсек.

 Сұлтанбек Қожанов 1894 жылы 10 қыркүйек күні Оңтүстік Қазақстан облысы, созақ ауданы Ақсүмбе ауылында дүниеге келген. Жас кезінде Түркістан қаласында оқыған, Ташкенттегі оқытушылар семинариясында білім алған, Әндіжан уезіндегі орыс-түзем мектебінде мұғалім болған.

 1918 ж – Түркістан уезінде аш адамдарға көмек көрсету комитетінің төрағасы. Ұлттық кадрларды дайындау бойынша Ташкент қаласында Халық ағарту иниститутын ұйымдастырушылардың бірі.

 1920 ж Түркістан уездік атқару комитетінің төрағасы Түркістан Республикасының Жер шаруашылығы халық комиссары. Түркістан республикасынң халық ағарту комиссары, кейін осы Республиканың Орталық атқару комитеті төрағасының орынбасары.

 1925 жылы 19 ақпанда Қазақ өлкелік партия комитетінің екінші хатшысы.

 1926-1927 жж - Мәскеуде Ұлттық халық комиссариатында жауапты қызмет атқарды.

 1928 ж- Орта Азия бюросы Орталық Комитетінде жауапты қызметкер болды.

 1929 ж - Бүкілодақтық ауылшаруашылығындағы ғылымдарды Академиясының бөлімшесінде жұмыс істеді. 1930 ж – Орта Азия бюросы мақта орталығында мақта шаруашылығы мәселелерімен айналысты.

 1931 ж Мәскеуде, Кремльде Бүкілодақтық партия Орталық комитетінде қызмет етті. 1933 жылы Мәскеуде КСРО еңбек және Қорғаныс кеңесінің техникалық мәдениет бөлімінде В.Куйбышевпен бірге қызмет атқарды.

 1934 жылы Ташкентте Орта Азия бойынша КСРО халық комиссариаты жер шаруашылығының бөлімі өкілі.

 1935 жылы КСРО Халық Косиссарияты Кеңесі жанындағы Кеңестік бақылау комиссиясының өкілінің орынбасары. КСРО Бүкілодақтық атқару комитетінің мүшесі.

 1937 ж 8 шілдеде нақақтан жала жабылып, 1938 жылы 10 ақпанда атылған.

 Кезінде патша үкіметі қазақ авторларының тәуелсіздігі үшін өз елін-жерін қорғау мақсатында айтылған немесе жазылған еңбектерін жоққа шығарып, қылт етсе жазаға тартып кеңестік идеологияны мойнына сіңіріп отырған.

 Ал енді біз толық тәуелсіздікке қол жеткіздік, мемлекеттің ұлы құндылықтары – азаттық, тәуелсіздік рухы атты ұлы ұғымдарды қолдана отырып, өз жерін осындай дәрежеге жеткізген тәуесіз елді, оның бай мұралары мен мәдениетін, тілі мен салт-дәстүрін келешек ұрпаққа жеткізу – біз, жастардың алдағы міндеттеріміз болып табылады. Қазақ халқының тәуелсіздікке жетуі оңайға соқпады. Қазақ мемлекеті құрылғаннан соң ел басынан көптеген қиыншылықтар өтті. ХVІ-ХVІІ ғасырлар тарихында қазақ халқының төт құбыласы тең жау болды. Қазіргі тілмен айтқанда, Қазақстан территориясының шығысында – жоңғарлар, батысынды – елід қалмақтары, башқұрттар, Жайық казактары, солтүстігінде – сібір казактары, ал оңтүстігінде – Орта Азиядағы Бұхар, Хйуа Қоқан хандықтары қауіп төндіріп тұрды. Тіптен осы жауларды жеңгеннің өзінде де оның артында ауызын ашып тұрған алып империялар: Солтүстігінде – аю империя Ресей, шығыснда –айдаһар империя Қытай тұрды. Қазақ халқы жоңғарлар төндірген қиыншылықтардың барлығын Абылай ханның кезінде жеңе білді. Қазақ халқы патшалы Ресей үкіметінің құрамында 200 жылдай, Кеңес үкіметінің құрамында 70 жылдай, барлығы екі ғасырдан астам уақыт бодан болды. Қазақ халқының санасында, мемлекеттік идеология негізінде өзінің тілі мен салт-дәстүрінің тағдыры үшін қорқыныш сезімі сақталып отырды.

 Тарихқа көз жүгіртер болсақ сол кезде қазақ халқының басынан қиыншылық арылмай тұрған кезі еді. Міне осындай кезде халықтың көңілінен шыға білген тарихи тұлға ретінде шықты. Сұлтанбек Түркістанда білім алу барысында атасының етікші досының үйінде тұрып білім алды, алғашында орыс тілінен қиналып кейініректе үйреніп оқуын жақсы нәтижемен аяқтады. Сол бір кез қазақ жерінде патшалы Ресей империясының саясатына ондағы қазақ халқының мемлекет болудан қалдырып, тілден дінінен және мәдениетінен арылтпақшы болған саясатына өздерінің көзқарастарымен қарсы шыққан алаштың айбынды қайраткерлері М.Дулатов, А.Байтұрсынов, Ә.Бөкейханов, Т.Рысқұловтардың шәкірті ретінде жалынды өлеңдерін есітіп жүргенде М.Дулатовтың

Алашты алаш десе – аттанамын,

Қазақты қазақ десе – мақтанамын.

Болғанда әкем қазақ, шешем қазақ,

Мен неге қазақтықтан сақтанамын. Деген жалынды өлең жолдарын Сұлтанбек өз ауылынан есітіп Түркістанға қарай бет алады. Енді баяғы атасы ертіп әкелген шәкірт емес, Түркістан уезндегі Бестаңбалы аудандық азық-түлік комитетінің басшысы ретінде аяқ басты.

 Отан тарихындағы ең қыиянда қыйлы кезең ол 1931-1933 жылдары ашаршылық кезеңдері еді халқымыздың көбі қырылып, көбі шетел асып тарыдайын шашырадық. Комитет Түркістан, Жаңақорған, Созақ секілді елді мекендегі аштық апатына ұшыраған адамдарға көмек көрсетіп, халықтың кебірсіген таңдайына су тамызды.

 Сұлтанбек Қожанов киелі Түркістанда ғасырлар бойы елдікті ту еткен хандар мен батырлар, қара қылды қақ жаған билердің орталығы болғанын қазақтын астанасы ретінде қарады.

 Сұлтанбек Түркістаннан кеткеннен кейін жазы ыстық мақталы өлке Мырзашөлдеде бірқатар қажырлы жұмыстар жасайды. Халықтың егіні мен күн көрісіне ауадайын қажет су мәселелерінде де Достық каналдарын салуға халықты бірлік бен арық қазу жұмыстарына жұмылдыра білді.

 Сұлтанбек жастарға білім беру мақсатында Созақ, Жаңақорған аудандарындағы жас өспірімдерді Келес өңіріне алып келеді себебі Ташкент жақын жерде орналасқан еді. Келес өзені бойында ашыққан халыққа жерде отырықшылық пен айналысуын ондағы егіншілікпен күн көру жолдарын үйретеді.

 1925 жылы 12 қыркүйекте Қазақстанның астанасы Қызылордаға Голошокин кеді. Ф.И.Голошокин өзінің ұжымдастыру саясаты барысында өзіне қарсы шыққан қазақ халқының қаймағы болған бір туар қоғам қайраткерлерін ұлтшыл деп айып тағылып жалған жаланың құрбаны болды.

 Сұлтанбек Қожанов революция көсемі В.И.Ленинмен жүздескен қазақтың бірі. Сұлтанбек алғыр тіке мінезі бет-жүзің бар демей ащщы шындықты бетіне айтудан таймайтын қайраткер болған, бұған мысал келтіре кетсем Голошокинмен бірге отырған отырыстардың бірінде сөзден жығып «сіздікі дұрыс емес» деген сөздері бар. Еркін өскен әрі жанары өткір, көзі мойылдай қара, қыр мұрынды, орта бойлы Сұлтанбек Голошокиннің айбарынан ыққан жоқ. Халықтың жағдайын ондағы ұлттың ерекшеліктерін байыппен айтып көрді.

 Қонақжай көңілімен, бірде дастархан басында серік болып, қазақтың дәстүрімен Ф.И.голошокиннің алдына бас қойғызылды.

 Қазақта бас сыйлы адамның алдына тартылады, Филип Исаевич, - деді Сұлтанбек сыпайы үнімен.

* Бұл басты бөліп көру керек ә?
* Сұлтанбек Голошокиннің қазақ дәстүрінен хабары барына, білгеніне іші жыли түсті.
* Мен қолымды майламай-ақ қояйын. Өздерің бөліп жеңдер, - деп Голошокин басты өзінен ары ысырды.
* Ауыз тиіңіз, еш болмаса, Филип Исаевич.
* Осы басты бөлу машақат тірлік. Бөліп беруді үйрене алмай-ақ қойдым.

Сұлтанбек Голошокиннің сөзіне көңілі толмады. Қазақ халықына басшы болып келген екен неге дәстүрлі әдеттерін үйренбеске? Ұлт болған соң қыры-сыры мол болды, оны елемеу, ескермеу дұрыс па? Сұлтанбек от мінезінен бұл жолы да қайтқан жоқ.

 Филип Исаевич, - деді орнынан атып тұрып. Қазақстан кеңестер одағын етпен қамтамасыз етіп отыр. Күндіз – түні қорығаны мал. Милиондаған қойдың соңында жүрген халықты басқаруға қабілетіңіз жеткенде, жалғыз қойдың басын реттеуге шамаңыз келмегеніме? Деп Сұлтанбек өз пікірін ашық айтып отырған. Міне осындай бір беткейлігімен Голошокинге жақпаған Сұлтанбектің артына түсті осы мақсатта Қожанов есімін біржолата халық санасынан шығаруды кейінгі уақыттарда оның соңынан шырақ алып түскені соның айғағындай.

 Халқына, ел-жұртына ашыққанда қол ұшын беріп, таңдайына нәр тамызған кездерін қалай ұмытсын. Әйтсе де, көпке қалай жақсын. Бәріне бірдей ұнауға болмайды. «Қожановшылдық» деген жала зығырданын қайнатты...

 Сәкен, Ілияс, Бейімбет, Тұрар, Сұлтанбек.... Бір жылдың ақберен, ақиық, түлектері. Ағарған бетіндегі қаймақтары. Үстін сыпырып алды, астында көбік, көк суы қалды. Қаймағы мол сүтті тағы бір рет сауу үшін уақыт керек. Ал тарих үшін салиқалы да парасатты, отты да, бірлікті ұрпақтың дүниеге келуі үшін сүт сауым уақыт дегенің ой-хой, қаншама арман мен үмітті арылмай-талмай күте білуді қажет етеді десеңізші

 Сұлтанбек Қожанов тәуелсіз ел болудың символы. Ұлтты ұлқтаудың биік өлшемі. Бүгінде Сұлтанбек Қожановпен біздер мақтанамыз. Күні кеше ғана кеңестік дәуірдегі әсіре сақтық идеология Сұлтанбек ағаның есімін атауға тиым салды.

 Мінекей, еліміз тәуелсіз алды. Азаттыққа қол жетті. Елдік бар жерде әділдік өмір сүреді. Сұлтанбек Қожанов, Тұрар Рысқұлов, С.Сейфулин, И.Жансугуров, Б.Майлин бір жылдың текті ұлдары, шыққан жарық жұлдыздары. Бәріде быр жылда қызыл империяның табанында тапталды. Құрбан болды.

 Небәрі 44 жылғана өмір сүріп соңына өшпес із қалдырған Сұлтұнбек ағаның бүгінде рухы шад деп білемін. Сол үшінде тәуелсіздікке мың тағзым.

 Сұлтанбек Қожановтың азаматтық ерлігі өте мол. Бірақ оның есімі кезінде иесіз тарихха енбей қалды. Ел өмірінің мәдениетінде ең биік мәдени рухани өлшем болып табылатын энциклопедияның оған орында тимеді. Бұл сорақылық емес пе?

 Сұлтанбек Қожановтың ғасырлық мерейтойы ғана мемлекеттік елдігіміздің алтын қазығы қағылған Созақ жерінде зор салтанапен алғаш рет аталып өтті. Жалынды қайраткердің жүз жылда бір рет келетін мемлекеттік деңгейдегі тойы еліміздің айтулы азаматтардың басын бір арнаға қосты.

 Тарихтың тағылымы көп. Ең бастысы тарих беттеріне әділ баға бере білу. Өз елімен жерін, ұлтын жанындай сүйген ерлерді ескеру, сүю елдіктің белгісі. Тарих беттерінде тек жарқын өмірі ғана емес құрбандықта бола білгенін айта білу қажет. Біле білсек, бұлда батылдық, себебі тілінен, ділінен, дінінен жеріген ұрпақ пайда болды. Құлдық психологияны бойына дарытқан, қауым арам шөптей қаулады. Елім, ұлтым, халқым деп басын бәйгеге тіккен Сұлтанбекті, Тұрарды, Ахметті, Мағжанды, Міржақыпты ұмыттық. Дұрысырақ айтсақ, ұмыттырды. Заман, нәсіп етіп тәуелсіздік алдық. Кеңес заманында айтуға ауыз бармайды, өткенді зердеден шығарып, құрдымға батуға сәл-ақ қалған еді.

 Тәуелсіздікке алғыс. Тарихымыз түгенденіп жатыр. Ұсағымыз үгітілген, кесегіміз ұсақталған тереңіміз тартылып тұнығымыз лайланған індеттен айырылып келеміз. Жүйесі кеткен тілден, киесіз қалған ділден ығыры шыққан халықтың еңсесі тіктелуде. Алысымызды асқақтатып, заңғарымызды аласартып, аяқ асты еткен шала бүлінген күйкі тірлігімізден шаң басқан жүрек кірінен тазара бастадық.

 Күні бойы, апта бойы ат үстінен түспей, қаспен көздей кірігіп бір жеңнен қол, бір жағадан бас шығарып ұйқы көрмей құс ұйқымен жатуға сес көрсеткен қайрат халқымыз түссе ақ болғаны, лезде ұйқыға басатын әдетіне салмаса деп тілеймізғой баяғы.

 Бұлақтың көзі ашылса ғана ілгері жүретіні мөлдірлігімен кәусар суы ындыны кепкен жанға нәр мен әр болып өн бойына тарайды. Сол секілді көңіл мен көкірек әманда сергек болса, шіркін. Зерттелмеген тарихымызға ата-бабалар тарихына обал іс жасаймыз.

 Сұлтанбек Қожановтың тағдыры трагедиялы ғұмыр. Асыл ердің есіл еңбегі еш болған жоқ. Сталин мен Голошокинмен арпалысқан Сұлтанбектің өмірі зая кеткен жоқ. Қыран мінезді, от тілді ер азамат елі үшін аяанбады. Ғазиз басын отқа тікті. Қанымен сөлінің суалатынын Сұлтанбек білмеді емес білді. Жан –жары мен сары ауыз сәдилерінің қорғансыз қалатынын сезді. Бірақ жанға медет нәрсе сол жары Гүланда көзі тірісі кезінде ақ елдің ер азаматы атанған Сұлтанбектің жалған жаланың құрбандығы болғанын білді.

 Сұлтанбек бір рулы елдің адамы емес, қазақ халқының еншісіне тиген тулға. Сол кісідей ел ағасы болайық. Сұлтанбек ағадан көшкен дүниенің баянды тұрағы ұрпағы үшін қыямет қайымғына ұласты. Туп-тура он бір жылын «халық жауының» әйелі ретінде лагерде түрмеде өткізді. Ұлы Арыстан Сұлтанбектің жазықсыз жалаға ұшырағанын ақтау мақсатымен арпалысқан іс-әрекетінен еш нәрсе шығара алмай опат болды. Бір отбасы үшін үлкен трагедия емеспе?!

 Құзар басы көкпен тілдескен алып бәйтерегі құлаған соң Гүланда анамыз өзгеден бақыт оздырған жоқ.

 Халқымыздың ұлыларының өмірі, олардың ғибыраты әсіресе жастарға, студенттерге, мектеп өрендеріне өте қажет. Арыстарымыздың өнегелі істерінің арқасында елдігімізбен бірлігіміз баянды болып тұр. Әйтпесе кешегі кеңестік кері жүйеде Абай айтпақшы бас басымызға би болып, өнерге келгенде қор езді ерлікке үйретер сор пейілміз бен бері жығыл десе әрі жығылатын кемшілігіміздің нәтижесінде бір-бірімізді арашалап алмадық.

 Кешегі тарих боламын деген ұл қызға ақылың нәрі мен әрін түсініп ақ тұр. Жеке қалғанда демімізге нан пісетін, аспанға ұшқанды аяқтан тартатын, содан соң ер тоқымымызды бауырымызға алып тулайтын, кеш кіретін ақыл естен опық жегізетін әдеттен сақ болуға бүгінгі ұрпақты ескертіп –ақ тұр.

 Қазір біз тәуелсіз, азат елміз. Біз ешкімнен қорықпай, басқа халыққа еліктемей, Тәуелсіз Қазақстан мемлекетін қалыптастырдық. Біздің ата-бабаларымыз аттың үстінде жүріп күндіз-түні елін жаулардан қорғаған екеніне тарих беттерінен анық көруге болады.

 ҚР Президенті Н.Ә.Назарбаев өзінің «Тарих толқыныны» атты еңбегінде қазақтың ұлы ханы Абылайханның мынадай сөздерін келтіреді: «Ұлан – ғайыр атырап Ертіс пен Еділдің, Арқа мен Алатаудың арасы қазақтың алтын бесігі ата мекені. Агараки кімде кім осы қасиетті жерімізге көз алартып шырқымызды бұзар болса, өз қанына өзін тұншықтыратынымызды біліп қойғаны абзал. Төсекте басымыз қосылмаса да төскейде малымыз қосылған қай көршімізге де айтарымыз осы. Дос болғанға құшақ ашып туыспыз, қас қылғанға қиып түсер қылышпыз». Расында да, бүгінгі таңда Тәуелсіз Қазақ елі бейбітшілік, ұлтаралық татуластық негіз болған парасаттылық саясатты бүкіл әлемге паш етіп отыр.

 Қорыта келіп, «тоқсан ауыз сөздің тобықтай түйінін» айтқанда, қазіргі әлемнің жаһандану дәуірінде басқа мемлекеттерге еліктемей ата-бабаларымыз салып кеткен ұлан ғайыр алқапты алып жатқан Алтай мен Атыраудың арасындағы рухани-мәдениеттің тарихы мен тәуелсіздігін аманат етіп қалдырған қоғам қайраткерлері мен батырлармыз солардың біріде біргейі алаштың бір турар қоғам қайраткері Сұлтанбек Қожановты қолдан келгенше баяндауға тырыстым. Болашақта біз тарихшылардың мақсатымыз бізге ата-бабаларымыздың қалыптасып кеткен Түрік әлемін оның ішінде қазақ халқының берік болуы үшін, күшті болуы үшін, аман болуы үшін, әлемдік өркениеттегі түркі өркениетінің орнын лайықты, қомақты салмақты, сауатты етуі үшін бірлік керек.

 Алып бәйтеректер құнарлы жерге өседі дейді. Еліміздің жері қасиетті топырағы киелі, тәуелсіздігіміз баянды болсын. Ошақтың үш бұтындай болған үш жүздің азаматтары халқымыздың қара қазанын бірге қайната берсен. Ұлыларын ұлықтаған мәдени рухани іс-шаралар жалғасты болсын.

 Ағайынға, келешек ұрпаққа айтарым, әр қашанда бірлік-ынтымақта болайық! Ата-бабалар мұрасын жаңғыртып, олардың тарихынан тағлым ала отырып, тарихтың кемшілігін қайталамай, халқымыздың келешегі үшін бірлік пен ынтымағымызды сақтайық.

**Пайдаланылған әдебиеттер:**

1. Нұрғали Қадырбаев «Шығыстың Сұлтанбегі» Шымкент «Әлия» 1994ж

2. Ж.Әшімұлы Сұлтанбек Қожанұлы (Түрмеде сөнген шырақ) Алматы Қазақстан 1994ж

3. Нұрғали Қадырбаев Дауыл соққан ауыл Алматы 1999ж